Stangveiðimenn eru nú margir farnir að dusta rykið af veiðidótinu og reyna fyrir sér í sjóbirtingsveiði . Hún er leyfð í nokkrum ám hér á Vesturlandi . Í gær , á sumardaginn fyrsta , voru tveir veiðimenn á bökkum Leirár í Hvalfjarðarsveit í ágætu veðri . Nokkuð var af silungi og náðu þeir félagar Hermann Jónsson og Björn Gunnarsson að landa vænum sjóbirtingi og þriggja punda bleikju meðan ljósmyndari Skessuhorns staldraði við . Báðum fiskunum var sleppt .